รร.แจ้ง ตร.ตามหา นักท่องเที่ยวมะกันหายตัวไป ขณะเที่ยวเกาะหลีเป๊ะ 
ภาพจากแฟ้มข่าว,ตร.เกาะหลีเป๊ะ ได้รับแจ้งมีนักท่องเที่ยวชาวอเมริกันได้หายตัวไปจากโรงแรมหลีเป๊ะอิน ตั้งแต่ 22 ต.ค.ด้านเพื่อนของนักท่องเที่ยวรายนี้ บอก จะไปว่ายน้ำ แต่ไม่ได้บอกไปตรงจุดใด ก่อนหายตัวไป,เมื่อวันที่ 24 ต.ค.2561 พ.ต.อ.จตุรวิทย์ คชน่วม ผกก.9 กองบังคับการตำรวจน้ำได้รับการประสานจาก พ.ต.ท.นาวี เหมันต์ สว.หน.สภ.เกาะหลีเป๊ะ ต.เกาะสาหร่าย อ.เมืองสตูล ว่า ทางสายตรวจ สภ.เกาะหลีเป๊ะได้รับแจ้งจากโรงแรมหลีเป๊ะอินว่า มีลูกค้าชาวสหรัฐเมริกาชื่อนายชาร์ล อเล็กซานเดอร์ (Charles Alaxander) อายุประมาณ 39 ปี ได้หายออกจากโรงแรมไปตั้งแต่เวลาประมาณ 23.00 น. ของวันที่ 22 ต.ค.61,จากการสอบถามเพื่อนของนายชาร์ล ทราบว่า นายชาร์ล บอกกับเพื่อนที่มาด้วยกันว่าจะไปว่ายน้ำแต่ไม่บอกว่าจะไปว่ายตรงส่วนไหน จากนั้นได้หายไป ตนเองจึงได้สั่งให้สถานีตำรวจน้ำ3 กก.9 (ตำรวจน้ำ จ.สตูล) ประสานเจ้าหน้าที่อุทยานแห่งชาติตะรุเตา เจ้าหน้าที่ตำรวจ สภ.เกาะหลีเป๊ะ ผู้ประกอบการ ชาวบ้านบนเกาะหลีเป๊ะเรือประมง ให้ช่วยกันตรวจสอบออกตามหาทั้งบนบกและในน้ำซึ่งยังไม่เจอตัว,ด้าน พ.ต.ท.สันติพงษ์ พันธ์สวัสดิ์ สว.สถานีตำรวจน้ำ3 กก.9 (จ.สตูล) กล่าวว่า ล่าสุดได้รับแจ้งจากเพื่อนของนายชาร์ล ว่าพบเสื้อของนักท่องเที่ยวคนดังกล่าว บริเวณชายหาดใกล้โคซีโค๊ป รีสอร์ท แต่ไม่พบตัวนายชาร์ล ขณะนี้ได้ประสานขอเรือของอุทยาน สภ.เกาะหลีเป๊ะ ตม.หลีเป๊ะเพื่อออกค้นหาตามเกาะต่างๆ ต่อไป.
ตร.เกาะหลีเป๊ะ ได้รับแจ้งมีนักท่องเที่ยวชาวอเมริกันได้หายตัวไปจากโรงแรมหลีเป๊ะอิน ตั้งแต่ 22 ต.ค.ด้านเพื่อนของนักท่องเที่ยวรายนี้ บอก จะไปว่ายน้ำ แต่ไม่ได้บอกไปตรงจุดใด ก่อนหายตัวไป
นักท่องเที่ยวหาย,เกาะหลีเป๊ะ,สตูล,ชาร์ล อเล็กซานเดอร์,ชาวอเมริกัน,ข่าวทั่วไป